钦定古今图书集成/明伦汇编/氏族典/第301卷 > 《郑樵通志》 > 以国为氏〈周异姓国〉
## 钦定古今图书集成/明伦汇编/氏族典/第301卷 > 《郑樵通志》 > 以国为氏〈周异姓国〉

梁氏、嬴姓，伯爵伯益之后。秦仲有功，周平王封其少
子康于夏阳梁山，夏阳，今为同州县。犹有新里城，新
里，梁伯所城者。《乐史》云：“新里在澄城。僖十九年，秦取
之，子孙以国为氏。”晋有梁益耳。梁弘、梁由靡，以晋有
解梁城、高梁、曲梁之地。此则以邑命氏者。又有拔列
兰氏，改为梁氏，魏姓也。